ธอส.คลอดเงินฝากดอกสูง3%ต่อปี
ธอส. ขอดูดเงินออม คลอดเงินฝากออมทรัพย์ &#8220;ซุปเปอร์ออมทรัพย์พิเศษ&#8221; จ่ายดอกเบี้ยสูงถึง 3.00% ต่อปี
28 มิ.ย. 2554

ธอส. ขอดูดเงินออม คลอดเงินฝากออมทรัพย์ “ซุปเปอร์ออมทรัพย์พิเศษ” จ่ายดอกเบี้ยสูงถึง 3.00% ต่อปี 
นายวรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) เปิดเผยว่า  ธอส. ได้ออกผลิตภัณฑ์เงินฝาก “ซุปเปอร์ออมทรัพย์พิเศษ” ดอกเบี้ยสูงถึง 3.00% ต่อปี เงื่อนไขเปิดบัญชีขึ้นต่ำ 1 แสนบาท โดยกำหนดจำนวนเงินที่ฝาก - ถอน ครั้งต่อไป ไม่ต่ำกว่า 1,000 บาท สามารถถอนได้เดือนละ 1 ครั้ง (กรณีถอนเกินจากที่ธนาคารกำหนด จะคิดค่าธรรมเนียม 0.50% ของจำนวนเงินที่ถอน แต่ไม่น้อยกว่า 500 บาท)  ทั้งนี้จะรับฝากเฉพาะลูกค้ารายย่อย และนิติบุคคลไม่แสวงหากำไร เริ่มให้บริการได้ตั้งแต่วันที่ 29 มิถุนายน - 29 กรกฎาคม 2554 นี้เท่านั้น 
"ในภาวะที่มีการแข่งขันเรื่องอัตราดอกเบี้ยสูง ธนาคารจึงเสนอทางเลือกในการออมทรัพย์ให้กับลูกค้ารายย่อยจึงออกเงินฝากซุปเปอร์ออมทรัพย์พิเศษให้ดอกเบี้ยถึง 3%"นายวรวิทย์กล่าว 
นายวรวิทย์ กล่าวอีกว่า เงินฝาก “ซุปเปอร์ออมทรัพย์พิเศษ” เป็นเงินฝากออมทรัพย์รูปแบบใหม่ที่ธนาคารได้คิดค้นขึ้นเพื่อเป็นทางเลือกให้กับลูกค้าที่ไม่ต้องการฝากเงินในรูปแบบเงินฝากประจำ แต่ได้รับดอกเบี้ยเทียบเคียงเงินฝากประจำ โดยเงินฝากดังกล่าว จะได้รับผลตอบแทนคุ้มเกินคุ้มกับดอกเบี้ยที่สูงถึง 3.00% ต่อปี นอกจากนี้ยังได้สิทธิพิเศษไม่ต้องเสียภาษีในส่วนของดอกเบี้ยรับต่อปีไม่เกิน 2 หมื่นบาท